jkorsvik/nowiki_second_scrape_merged huggingface dataset:
Bang Bang Orangutang

Bang Bang Orangutang, er en dansk/svensk spillefilm fra 2005.


== Handling ==
Åke Jönsson, fremgangsrik forretningsmann, lever bare for sin karriere og sin bil og forsømmer familien sin. Plutselig en dag har han mistet alt når han kjører over sin sønn Oscar som dør av skadene. Hustruen Nina forbyr ham å treffe datteren Emma. Åke og Emma treffes i smug,


== Rolleliste (utvalg) ==


== Nominasjoner til priser for roller i filmen (utvalg) ==
2005 – Mikael Persbrandt til Guldbaggen i kategorien Beste mannlige hovedrolle
2005 – Tuva Novotny til Guldbaggen i kategorien Beste kvinnelige birolle


== Eksterne lenker ==
(en) Bang Bang Orangutang på Internet Movie Database 
(no) Bang Bang Orangutang hos Filmfront 
(sv) Bang Bang Orangutang i Svensk Filmdatabas 
(da) Bang Bang Orangutang i Danmark Nationale Filminstitut 
(fr) Bang Bang Orangutang på Allociné 
(nl) Bang Bang Orangutang på MovieMeter 
(en) Bang Bang Orangutang på AllMovie 
(en) Bang Bang Orangutang på Turner Classic Movies
Beauty Shop

Beauty Shop er en amerikansk komedie fra 2005.


== Handling ==
Gina har flyttet til Atlanta og jobber i en skjønnhetssalong som drives av den søvnige Jorge. Hennes drøm er å åpne en egen skjønnhetssalong, og en dag får hun nok av den ufordragelige Jorge og åpner en egen salong sammen med en venninne. Ginas skjønnhetssalong blir en suksess, og når kunder begynner å strømme til fra Jorges salong sverger han hevn. Men Jorge undervurderer Gina og hennes kollegaer. 


== Rolleliste (utvalg) ==


== Eksterne lenker ==
Offisielt nettsted 
(en) Beauty Shop på Internet Movie Database 
(no) Beauty Shop hos Filmfront 
(sv) Beauty Shop i Svensk Filmdatabas 
(fr) Beauty Shop på Allociné 
(nl) Beauty Shop på MovieMeter 
(en) Beauty Shop på AllMovie 
(en) Beauty Shop på Turner Classic Movies 
(en) Beauty Shop på Rotten Tomatoes 
(en) Beauty Shop på Metacritic 
(en) Beauty Shop på Box Office Mojo
Georg, jungelens konge (TV-serie, 2007)

Georg, jungelens konge (orig: George of the Jungle) er en amerikansk-canadisk tegnefilmserie som gikk på canadisk og amerikansk TV fra 2007 til 2017. Serien handlet om Georg, jungelenes konge, som levde lykkelig i en jungel i Afrika med sine venner: Ape, Ursula, Magnolia, Shep og hans trofaste fuglevenn Tookie Tookie. Serien hadde premiere på kl 09.30 a.m. ET/PT tid 22. desember 2007 på Cartoon Network i USA.


== Stemmer ==
Georg – Stian Presthus
Ape – Tommy Karlsen
Ukjent rolle – Hanna Kanutta Helstad


== Referanser ==


== Eksterne lenker ==
(en) Georg, jungelens konge på Internet Movie Database
Olaf Swenson

Olaf Swenson (født 16. desember 1883 i Manistee i Michigan i USA, død 23. august 1938  i Seattle) var en Seattle-basert pelshandler og eventyrer som var aktiv i Sibir og Alaska på første tredjedel av det 20. århundre. 
Karrieren hans falt sammen med kjente oppdagere i perioden, og med den russiske borgerkrig. Han ledet redningsaksjonen for de Karluk-overlevende fra Wrangell Island i 1914.
Swenson importerte Chukchi-hunder for Leonhard Seppala i 1927 og for Seppala’s kollega Elizabeth (Peg) Ricker i 1930.  
Hans memoir Northwest of the World inneholder observasjoner om handel, og leveforhold i Nordøst-Sibir.


== Referanser ==
Skjærslokker

Skjærslokker er et brannslokkingsredskap som bruker høytrykkvann. Apparatet har en høytrykkpumpe, drevet av en ekstern kraftkilde, som gir ca. 30-60 liter/min ved maksimum 300 bar. Til det trykksatte vannet kan det tilsettes et skjæremiddel som gjør at det kan lages hull gjennom stål, betong, laftevegger, o.l. Munnstykket lager en fin vanntåke som fordamper og ekspanderer hurtig i et overtent rom. Dette senker temperaturet i rommet meget effektivt og raskt – med et minimum av vannskader.
I kombinasjon med termisk kamera er skjærslokkere svært effektive til å avgrense branner. Utvendig slokking med skjæreslukker kan bli valgt som første innsats for å senke innvendig temperatur, noe som forbedrer røykdykkernes sikkerhet vesentlig. I tillegg til bruk som førsteinnsats er skjærslokkeren også effektiv i etterslokksfasen. Slokkemetoden gir relativt små vannskader og har derfor også en skadebegrensende effekt.


== Eksterne lenker ==
Cold Cut System Svenska AB
Nytt slokkeredskap tas i bruk på brannskolen
Brannmannen, Gode resultater med skjærslokker
Video med demonstrasjon av skjærslokker i Bergen
Familien Flint

For spillefilmen fra 1994, se The Flintstones (film)Familien Flint (engelsk originaltittel The Flintstones) er en amerikansk animert komiserie som gikk på ABC fra 1960 til 1966. Serien handler om familien Flint og vennene som lever i en karikert steinalderverden formet som en parodi på et middelklassemiljø i en amerikansk småby. Serien var den første sitcom tegnefilmserien beregnet for et voksent TV-publikum og ble sendt i beste sendetid. Serien ble produsert av Hanna-Barbera Productions (H-B).
Serien handler i hovedsak om Fred Flint og hans kone Wilma. De har den lille datteren Pebbles, samt dinosauren Dino og sabeltannkatten Baby Puss som kjæledyr. Freds beste kamerat er Barney Rubble, som er gift med Betty. De har den lille, men likevel kjempesterke, sønnen Bamm-Bamm og Hoppy (en blanding av kenguru og dinosaur) som kjæledyr. Alle bor i steinalderbyen Bedrock. Serien skildret med humoristiske anakronistiske paralleller til den amerikanske middelklassens forstadsliv.
Serien dannet utgangspunkt for en rekke spinoff-produkter, blant annet 11 TV-serier og en rekke andre TV-specials. I 1994 kom en filmversjon i realfilm med John Goodman i den ledende rollen, og i 2000 kom en oppfølger. Det ble også skapt flere tema-parker.
I Norge ble serien vist første gang på NRK fra 1962 til 1966. Deler av den ble sendt i reprise fra 1969 til 1970. I 1978 sendte de nye episoder (The Flintstone Comedy Hour). NRK sendte så hele den originale serien i reprise fra 1986 til 1989, da i helgene som en del av Frokost-TV.


== Norske stemmer ==
Ivar Nørve som Fred Flintstone
Kari-Ann Grønsund som Wilma Flintstone
Harald Mæle som Barney Rubble
Unn Vibeke Hol som Betty Rubble
Øyvind B. Lyse
		
		


== Referanser ==


== Eksterne lenker ==
(en) Familien Flint på Internet Movie Database 
(no) Familien Flint hos Filmfront 
(en) Familien Flint på Metacritic 
The Flintstones hos TV.com
Våpenprodusent

En våpenprodusent er et selskap som driver med produksjon av våpen.
Flere av dagens våpenprodusenter har opprinnelse fra helt tilbake til 1500- og 1600-tallet, som Beretta fra 1526 og  Husqvarna fra 1689. Ellers så ble mange selskaper som fremdeles eksisterer etablert på 1700- og 1800-tallet, som J.P. Sauer & Sohn fra 1751, Remington Arms fra 1816, Webley and Scott fra 1834, og Swiss Arms fra 1853.


== Kjente våpenprodusenter ==
 Kongsberg Våpenfabrikk
 Husqvarna
 Sako
 Beretta
 GLOCK
 Steyr Mannlicher
 Mauser
 Heckler & Koch
 Fabrique Nationale
 Česká Zbrojovka
 Browning Arms Company
 Colt's Manufacturing Company
 Magnum Research
 Remington Arms
 Smith & Wesson
 Winchester Repeating Arms
 SIG SAUER


== Eksterne lenker ==
(en) Firearms manufacturers – kategori av bilder, video eller lyd på Commons
Turnyr

Turnyr, også skrevet turnyre og tournure og kalt cul de Paris, kø (fra det franske ordet for «hale») og bakstuss, er en falsk bakdel på damedrakter i form av en hoftepute eller et spileskjellett under kjolen eller skjørtet. Turnyrer i ulike varianter var del av den vestlige damemoten fra 1870- til 1890-tallet. Det var særlig vanlig som moteriktig dameunderplagg på slutten av 1880-tallet.
Det franske ordet tournure betyr egentling «vending, holdning», men også «sving, snitt, kroppsstilling» og «den vendingen som en sak tar».

		


== Se også ==
Krinoline, ringformet spilestativ under skjørt eller kjole for å spenne plagget ut i en vid klokkeform.


== Eksterne lenker ==
(en) Bustle dresses – kategori av bilder, video eller lyd på Commons 
(en) Bustle – galleri av bilder, video eller lyd på Commons 
Kjole med kø 1875-79 (Digitalt Museum)
(Let Me Be Your) Teddy Bear

«(Let Me Be Your) Teddy Bear» er en populær amerikansk sang med Elvis Presley. Den er skrevet av Kal Mann og Bernie Lowe og ble publisert i 1957.
Sangen ble spilt inn av Presley i Paramount Sound Stage, Hollywood, 16. januar 1957. Den ble utgitt på RCA 47-7000 (single) og RCA 20-7000 (78-plate) 11. juni 1957. Paramount-produsent var Walter Scharf.B-siden var «Loving You»


== Norske versjoner ==
H. Kullerud, Bjørn Borkenhagen, Benny Borg, Martinsen og Tande-P har skrevet norske tekster. Kulleruds versjon bærer tittelen «Min teddybjørn». Borkenhagens versjon heter «Min hund og jeg». Borgs versjon heter «Ditt leketøy». Martinsens versjon heter «Gutta fra Lisleby», Tande-Ps versjon heter «Bamsefar».


=== Innspillinger ===


== På film ==
Den ble fremført av Presley i spillefilmen Loving You (1957).


== I popkulturen ==
En modifisert versjon har ofte blitt anvendt i reklamen til Teddy Graham.
Også, i de tidlige årene til TV-serien Under samme tak, fremførte ofte de tre voksne rollefigurene sangen som vuggesang for Michelle Tanner (Én av disse tre rollefigurene, Michelles onkel Jesse Katsopolis, var en hardbarket Elvis-fan).Disney inkluderte en musikkvideo i DTV Romancin, utelukkende med klipp med bjørnefigurene fra selskapets animerte filmer, innbefattet en introduksjon av Bompibjørnene.


== Listeplasseringer ==
«(Let Me Be Your) Teddy Bear» lå som en nummer én-hit på den amerikanske Billboard Hot 100-listen sommeren 1957 og var den tredje av de fire han hadde det året. Sangen ble også en nummer én-hit på den amerikanske Billboard R&B Best Sellers-listen og ble hans fjerde nummer én på den listen.


== Referanser ==
Ma la tang

Ma la tang (kinesisk: 麻辣烫, pinyin: Má là tàng), også kjent som chuan chuan xiang (串串香, Chuàn chuàn xiāng), er en kinesisk matrett som oppsto i Sichuan- og Chongqingområdet, men som senere har spredd seg utover hele Fastlands-Kina. Den er blitt særlig populær i Beijing..Den består av diverse sorter kjøtt og grønnsaker tredd inn på grillspyd som legges i en gryte kokende kraft, ikke ulikt hot pot og fondue, skjønt med den kruttsterke malasausen.


== Referanser ==
Yukon Quest

Yukon Quest 1,000-mile International Sled Dog Race, eller bare Yukon Quest, er et hundekjøringsløp som går hver februar mellom Fairbanks, Alaska, og Whitehorse, Yukon. Det regnes for verdens hardeste hundeløp, eller til og med verdens tøffeste konkurranse.Hundeløpet ble arrangert første gang i 1984. En lagleder og et lag av 6 til 14 hunder kjører i 10 til 20 dager. Løypa følger ruten til det historiske 1890-tallets Klondike Gold Rush på postruter og transportveier mellom Fairbanks, Dawson City, og Whitehorse. Hundekjørerne pakker 110 kilo med utstyr og proviant for seg selv og sine hunder mellom sjekkpunktene.


== Se også ==
Liste over hundekjøringsløp


== Referanser ==


== Eksterne lenker ==
(fr) Offisielt nettsted 
(en) Yukon Quest – kategori av bilder, video eller lyd på Commons
Bagnsbergatn gård

Bagnsbergatn gård er et nasjonalt krigsminne som ligger i Sør-Aurdal. Gården ble innviet av Kong Olav V i 1986 til minne om kampen om Bagnsbergatn gård under den andre verdenskrig.


== Referanser ==
Seppalaløpet

Seppalaløpet er et minneløp i Norge over Leonhard Seppala (1877–1967).
Seppala var med å bestemme statuttene for løpet ved sitt besøk i Norge i 1950. Løpet er arrangert fra 1951. Man konkurrerer om en evigvandrende pokal forært til Norges Trekkhundforbund av Seppala.


== Lokale arrangementer av Seppalaløpet ==
2014
Folldal trekkhundklubb arrangerer det 60. ende Seppalaløpet den 29 og 30. mars fra Grimsbu Turistsenter, "Lille Alaska" i Folldal kommune.  Overnatting ved Markbulia.


=== 2010 ===
Bærum Hundekjørerklubb arrangerte Seppalaløpet den 13. og 14. mars i Bærumsmarka og Krokskogen. Start og innkomst ved Haug skole. Overnatting ved Løvlia.


=== 2009 ===
Drammen Trekkhundklubb arrangerte Seppalaløpet den 14. – 15. mars 2009 på Konnerud. Starten gikk fra Villmarkshuset. Det ble konkurrert i alle klasser fra 1 hund og pulk til slede 8 spann. Overnatting ved Stegla og SIF huset.
Sammenlagt resultater: 1. Jørgen Mæland BHK, 2. Per Olve Tobiassen DTK, 3. Joh Einar Solhaug ATK.


=== 2008 ===
Det 54. Seppalaløpet i 2008 gikk 8. – 9. mars på Hamar. Arrangør var Oslomarka Trekkhundklubb.


=== 2007 ===
Bærum Hundekjørerklubb arrangerte Seppalaløpet 24. og 25. februar 2007 i Bærumsmarka og Krokskogen. Start og innkomst ved idrettsanlegget i Sørkedalen. Overnatting ved Løvlia.


== Eksterne lenker ==
Hjemmeside
Shōichi Nakagawa

Shōichi Nakagawa (japansk: 中川 昭一, Nakagawa Shōichi) (født 19. juli 1953 i Tokyo, død 4. oktober 2009 samme sted) var en japansk politiker som var landets finansminister fra september 2008 til februar 2009. Nakagawa representerte Japans liberaldemokratiske parti.
Nakagawa tok i 1978 en juridisk kandidatgrad fra Universitetet i Tokyo og arbeidet etter dette i banknæringen. Han ble valgt inn i Representantenes hus i 1983 og ble senere minister til sammen fire ganger; først landbruksminister 1998–1999, deretter økonomi- og næringsminister 2003–2005, fra 2005 til 2006 igjen landbruksminister og 2008–2009 finansminister. 
Han var en av statsminister Taro Asos tette allierte, men ble tvunget til å trekke seg som minister 17. februar 2009 etter at han ved et pressemøte med G8-finansministrene i Roma 14. februar snøvlet uforståelig og hadde problemer med å holde seg våken. Det fikk mange til å hevde at han var beruset. Selv hevdet han at han kun hadde drukket litt vin, og at adferden hans skyldtes jetlag, kombinert med inntak av for mye hostestillende medisin.Omstendighetene rundt hans død er uklare, men politiet fant ham på en seng i sitt hjem.


== Referanser ==


== Eksterne lenker ==
Shōichi Nakagawas hjemmeside
Alf Lande

Alf Lidén Lande (født 21. juli 1952) er en norsk mediemann.


== Biografi ==
Han er sønn av Krf-politikeren Ingri Lidén Lande og bror til Anne Kari Lande Hasle, tidligere departementsråd i Helse- og omsorgsdepartementet.
Lande er utdannet cand.mag. med fagkretsen Statsvitenskap og Sosiologi mellomfag og Offentlig Rett. Han var også leder av Studenttinget ved Universitetet i Oslo fra 1979 til 1980.
Lande har vært den sentrale pådriveren for å få innført dabteknologien i radiomediet - og derav slukkingen av det nasjonale FM-nettet i Norge. 
Han ledet det første kontor for Eksternt Finansiert Virksomhet ved Universitetet i Oslo fra 1982 til 1983. Han har senere vært adm. dir i Viking Film AS (1987–89), Radio Nettverk AS (1989–91), Radio 1 Norge AS (1994–96) og senere Landeandcompany AS. Han var direktør i stab med ansvar for forretningsutvikling i Norsk Aller fra 1991-1996 og arbeidet som storkundeansvarlig i Geelmuyden.Kiese fra 1996-2000, før han sammen med Bjarne Hareide gründet Landeandcompany, senere LAC AS.  Lande og  Hareide solgte i 2008 LAC AS til Teleplan. Lande og Hareide kjøpte 1. mai 2010 tilbake selskapet LAC, ga det denne gangen navnet LAC 2.0  og Medianordix som driver nettverket New Media Network. Lande kjøpte ut Hareide fra begge disse selskapene i 2017, og har senere fusjonert disse til LAC AS. Alf Lande har siden 2021 vært CEO in Gateway Digital AS Norge.


== Referanser ==
Honiara internasjonale lufthavn

Honiara lufthavn, tidligere kjent som Henderson Field, er en lufthavn som ligger på Guadalcanal i Salomonøyene. Det er Salomonøyenes eneste internasjonale lufthavn og ligger 8 km fra hovedstaden Honiara. 
Kontroll over flyplassen var målet med slaget om Henderson Field under slaget om Guadalcanal under andre verdenskrig.
Henderson Field ble oppkalt etter den amerikanske majoren i marinekorpset Lofton Henderson, som hadde kommandoen over VMSB-241 som ble drept i kamp under slaget om Midway mens han ledet sin skvadron i kamp mot den japanske hangarskipsstyrken. Herved ble han den første marineflygeren som omkom under slaget. 


== Se også ==
Cactus Air Force
Vertugade

Vertugade, vertugadin eller vertugale er ulike typer historiske kvinneplagg i den europeiske overklassemoten på 1500- og 1600-tallet for å gi skjørt og kjoler større vidde. Opprinnelig var det krinolineliknende underskjørt av lerret eller filt som var avstivet i klokke-, tønne- eller traktform ved hjelp av ringer laget av vidje, metall eller fiskebein (hvalbarder). Seinere utviklet plaggene seg til vatterte hoftekranser, puter omkring livet og tilsvarende draktelementer.


== Historikk ==
Vertugader oppstod i Spania sist på 1400-tallet som en første variant av seinere tiders krinoliner og spileskjørt. Omkring 1550 ble vertugaden traktformet og dannet sammen med korsettet den spanske renessansedrakten. Vertugade var i bruk i den europeiske damemoten fram til omkring 1625. Bruken fortsatte imidlertid ved det spanske hoffet der vertugaden ble flat foran og bak og svært bred. Denne draktskikken utviklet seg omkring midten av 1700-tallet til det franske fiskebeinsskjørtet panier.

		
		
		


== Navn ==
Betegnelsen vertugade kommer av det spanske verdugado som betyr «skjørt stivet med vidje», et ord som er avledet av verdugo, «grønn vidje», som igjen kommer fra det senlatinske viriducus. Vertugade uttales omtrent «værtygad», vertugadin «værtygadeng» og vertugale «værtygal». Plaggene ble på dansk og eldre norsk også omtalt som  fiskebenskørt eller bare klokke.
Det spanske verdugado har gitt opphav til den tilsvarende engelske draktbetegnelsen farthingale.


== Se også ==
Panier, brede fiskebeinskjørt på 1700-tallet
Krinoline, klokkeformet fiskebeinskjørt på 1850- og 1860-tallet


== Eksterne lenker ==
(en) Farthingales – kategori av bilder, video eller lyd på Commons
TULF

TULF kan være en forkortelse for blant annet:

Tamil United Liberation Front
Trafikk og Ulykkesskaddes Landsforbund
Panserhjerte (bok)

Panserhjerte er bok nummer åtte av Jo Nesbøs krimbøker om politietterforsker Harry Hole, gitt ut i 2009.
To kvinner er funnet drept i Oslo, begge har druknet i sitt eget blod. Det mystiske er at stikksårene i ansiktene til de døde er blitt påført fra innsiden av munnen. Kaja Solness fra Voldsavsnittet blir sendt til Hongkong for å oppspore en mann som er deres eneste spesialist på seriedrap, Harry Hole. Han har gjemt seg et sted i millionbyen, på flukt fra demonene fra forrige drapssak og kreditorer. Handlingen utspiller seg hovedsakelig i Oslo, men også i Hongkong og Kongo og på en turistforeningshytte på Ustaoset.


== Eksterne lenker ==
Panserhjerte på Aschehougs hjemmeside
Oddvar Folkestad

Oddvar Vilhelm Folkestad (født 26. september 1919 i Moss, død 18. mars 1993) var en norsk journalist og programleder i NRK Radio.


== Liv og virke ==
Han var sønn av Ole Vilhelm Folkestad (1884–1962) og Olga Olsen (1881–1962).  I 1945 giftet han seg med Eva Østbye (1923–).Etter å ha utdannet seg innen radioteknikk og i handelsfag, ble han journalist i Morgenposten og deretter i Vårt Land.  Han ble i 1956 ansatt som NRKs første informasjonssjef.
Da rasjoneringen av privatbiler ble opphevet i 1960, startet han radioprogrammet Trafikk og musikk, som han ledet i 1464 episoder frem til  han pensjonerte seg i 1989. Sendingene inneholdt mye tangomusikk. Folkestad delte frem til 1980 programlederansvaret med politimannen Thorleif Karlsen.
Fra 1962 hadde han stillingen programsekretær, og han var i mange år også sekretær for Kringkastingsrådet. Han var også medarbeider for flere fjernsynsprogrammer, deriblant noen religiøse programmer som han laget sammen med professor Jacob Jervell. 
Folkestad var medlem av Den norske Frimurerorden, rådgiver for Anonyme alkoholikere, og styremedlem for avrusingsklinikken på Trasop i Oslo (Trasopklinikken).


== Verker ==


=== TV-programmer ===
Motorsykkelulykker – hvordan kan de forebygges (NRK, 1963).  TV-program.
Vi og trafikken (NRK, 1963).  TV-program.
Trygg trafikk (NRK, 1963).  TV-program.
Gjestespill (NRK, 1979).  TV-underholdning. Programleder med Thorleif Karlsen.


=== Bøker ===
Folkestad, Oddvar (1967). Bedre vinterkjøring. Oslo: Cappelen. 
Folkestad, Oddvar (1966). Landeveisliv. Oslo: Erichsen.   Bok med ill. av Pedro.
Nytt liv. Oslo: A-klinikken Traspp. 1977. 


=== Oversettelser ===
Ahlgren, Nils (1964). Hvordan kjører vi egentlig?. Oslo: Cappelen.   Oversettelse av svensk fagbok.


== Referanser ==
Valka

Valka er en by nord i Latvia, på grensen til Estland. Den inngår opprinnelig i den historiske byen Valga, men grensen medfører at dagens estiske Valga og latviske Valka er to separate kommuner i to ulike land. Kommunen Valka i Latvia hadde 9 299 innbyggere i 2011.


== Kjente personer fra Valka ==
Jānis Cimze
Aigars Fadejevs
Vents Armands Krauklis
Roberts Ķīlis
Gatis Smukulis


== Vennskapsbyer ==
 Valga Estland
 Torneå, Finland
 Haparanda, Sverige
 Aleksandrów Kujawski, Polen
 Pskov, Russland


== Se også ==
Valga
Valka travel guide


== Referanser ==


== Eksterne lenker ==
Offisielt nettsted 
(en) Valka – kategori av bilder, video eller lyd på Commons
Olavskjelda på Leirskogen

Olavskjelda på Leirskogen er en vannkilde på Leirskogen i Sør-Aurdal kommune. Ifølge sagnet skal Olav den hellige ha stoppet her på sin kristningsferd i 1023. Hærfolket han hadde med seg var tørste og Olav stakk sverdet i bakken, og det sprutet frem friskt vann fra under en stein. Rundt om i landet finnes det flere slike St. Olavs kilder, og de har lignende sagn. Som de andre kildene sier sagnet at også denne ha helbredende virkning.
Analyser av vannet kilden har vist at det inneholder tungmetaller og at det ikke bør drikkes i større mengder. Det er derfor reist et advarselsskilt på stedet om at vannet inneholder farlige mineraler.


== Eksterne lenker ==
«Olavskjelda på Leirskogen». Kulturminnesøk. Riksantikvaren – Direktoratet for kulturminneforvaltning.
Brian Downey (trommeslager)

Brian Downey (født  27. januar 1951 i Dublin) er en irsk trommeslager.
Downey er best kjent som én av grunnleggerne av rockbandet Thin Lizzy sammen med bassist/vokalist Phil Lynott. Han var det eneste konstante medlemmet av denne pioner-hardrockgruppen. Downey var også med på å skrive flere av Thin Lizzys sanger. 
Kritikeren Ed Rivadavia argumenterte med at Downey «sikkert var én av de mest undervurderte rock-trommeslagerne i sin generasjon»Innen han dannet Thin Lizzy hadde Downey spilt i tallrike band, inkludert The Liffey Beats, The Black Eagles (med Phil Lynott) samt Sugar Shack and Orphanage (med Lynott igjen) Da Downey og Lynott møtte gitaristen Eric Bell dannet de trioen Thin Lizzy. I de neste tretten årene var Downey bandets faste trommeslager og spilte også trommer på Lynotts soloalbumer.
Etter Lynotts død spilte Downey i tribute-besetningen til Thin Lizzy med John Sykes, Scott Gorham, Darren Wharton og Marco Mendoza, men har ikke deltatt i nylige turnébesetninger.
Downey var gjest under avdukingen av Lynotts statue og spilte trommer for Gary Moore på konserten som fulgte. Han medvirket på Moores album Close As You Get fra 2007, og på den etterfølgende turneen.
Per november 2008 hadde han forlatt Moores band for å fremme et forskjellig musikalsk prosjekt.


== Referanser ==


== Eksterne lenker ==
(en) Brian Downey – kategori av bilder, video eller lyd på Commons 
(en) Brian Downey på Internet Movie Database 
(en) Brian Downey på Discogs 
(en) Brian Downey på MusicBrainz 
(en) Brian Downey på Encyclopaedia Metallum 
(en) Brian Downey på Songkick 
(en) Brian Downey på AllMusic
Hvaløy

Hvaløy er ei øy i Færder kommune i Vestfold. Den befinner seg mellom Gåsøy i øst og Ekornholmen i vest utenfor Nøtterøy. Øya inngår i Færder nasjonalpark. Hvaløy har et areal på om lag 705 dekar. Hvaløys høyeste punkt er Høgås, som befinner seg sør på øya, med en høyde på 41 meter over havet.Den nordre delen av Hvaløy er  i det vesentlige regulert til friluftsområde. Bukten i nord er langgrunn med sandstrand. Ut mot sjøen er det svaberg. I baklandet er det furuskog og to åpne beiter omkranset av eiketrær og steingjerder. Området er mye brukt til telting og dagsutfart, og det er grillplass, toalett og søppelstativ. Beitene er fremdeles i bruk som sauebeiter. 
Øya har i dag en fastboende familie. Frem til tidlig på 1900-tallet bodde det flere familier på øya, hovedsakelig loser og fiskere. De gamle boplassene brukes i dag som hytter.
På Høgås er det ei gravrøys og arkeologiske løsfunn fra bronsealderen/jernalderen som har status som freda kulturminne.


== Referanser ==


== Eksterne lenker ==
Hvaløy Arkivert 4. november 2013 hos Wayback Machine. hos Havneguiden
Hvaløy hos havna.com